《赠乐岳山人》
宋代·郭祥正

乐老出三峡，骑驴访名山。一见五老峰，笑傲遂忘还。

萧萧太古松，徙倚青崖间。泉石托生计，云霞会追攀。

我宁求世人，世人非我闲。鍊气得真惠，神针起疵瘝。

何时驾皓鹤，定应出尘寰。王母如问仆，为谢今钝顽。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。